- termiņā tās ir novēršamas vai labojamas uz Izpildītāja rēķina. Minētajā gadījumā uzskatāms, ka Pasūtītājs nav pieņēmis Pakalpojumus. Pēc Pasūtītāja norādīto neatbilstību novēršanas Izpildītājs iesniedz atkārtoti Pasūtītājam Pakalpojumu nodošanas - pieņemšanas aktu, kuru Pasūtītājs izskata 2 (divu) darba dienu laikā no iesniegšanas dienas Pasūtītājam.
- 5.4. Pasūtītājs šīs Vienošanās 5.1. apakšpunktā noteiktā Pakalpojumu nodošanas - pieņemšanas akta paraksta tiesības deleģē Igaunijas - Latvijas - Krievijas pārrobežu darbības programmas Eiropas Kaimiņattiecību un partnerības instrumenta ietvaros 2007.- 2013.gadam Apvienotā tehniskā sekretariāta vadītājai Undai Ozoliņai.
- 6. Vienošanās darbības termiņš un izbeigšanas kārtība
- 6.1. Vienošanās stājas spēkā ar Pievienošanās protokola parakstīšanas brīdi un ir spēkā 12 (divpadsmit) mēnešus no vispārīgās vienošanās noslēgšanas vai līdz termiņam, kad par Pakalpojumu izmantošanu samaksātā summa ir sasniegusi EUR 28440,00 (bez PVN) (atkarībā no tā, kurš nosacījums iestājas ātrāk). Ja Pievienošanās protokolu nav parakstījis kāds no Izpildītājiem, šāds apstāklis neietekmē Vienošanās spēkā esamību attiecībā uz pārējiem Vispārīgās vienošanas dalībniekiem (Izpildītājiem), kuri parakstījuši Pievienošanās protokolu.
- 6.2. Pasūtītājs var vienpusēji izbeigt Vienošanos, par to rakstveidā brīdinot visus Izpildītājus 30 (trīsdesmit) dienas iepriekš.
- 6.3. Izpildītājs var vienpusēji izbeigt dalību Vienošanās izpildē par to rakstveidā brīdinot Pasūtītāju 30 (trīsdesmit) dienas iepriekš. Šādā gadījumā Vienošanās zaudē spēku tikai attiecībā uz to Izpildītāju, kas paziņojis par dalības Vienošanās izpildē vienpusēju izbeigšanu, bet attiecībā uz pārējiem Vienošanās dalībniekiem (Pasūtītāju un Izpildītājiem) Vienošanās nezaudē spēku.
- 6.4. Pasūtītājam ir tiesības vienpusēji izbeigt Vienošanos ar Izpildītāju, par to rakstveidā brīdinot attiecīgo Izpildītāju 7 (septiņas) dienas iepriekš, šādos gadījumos:
- 6.4.1. Ja attiecīgais Izpildītājs atkārtoti kavē Pakalpojumu sniegšanai noteiktos izpildes termiņus saskaņā ar Vienošanos,
- 6.4.2. Ja attiecīgais Izpildītājs sniedzis Pakalpojumu nekvalitatīvi vai Pasūtītāja norādītajos termiņus nav novērsis Pakalpojuma izpildes neatbilstības, kas konstatētas, pieņemot Pakalpojumu,
- 6.4.3. Ja attiecīgais Izpildītājs Pakalpojuma izpildē piesaistījis ekspertus, kas nav norādīti attiecīgā Izpildītāja Pievienošanās protokolā, vai attiecīgajam Izpildītājam vairs nav iespēju izmantot ekspertus, kas norādīti attiecīgā Izpildītāja Pievienošanās protokolā, pakalpojumus,
- 6.4.4. Ja pasludināts attiecīgā Izpildītāja maksātnespējas process vai uzsākta attiecīgā Izpildītāja likvidācija.
- 6.5. Vienošanās 6.4. apakšpunktā minētajos gadījumos Vienošanās zaudē spēku tikai attiecībā uz to Izpildītāju, kuram, pamatojoties uz Vienošanās 6.4. apakšpunktā minētajiem gadījumiem, ir nosūtīts Pasūtītāja brīdinājums par Vienošanās vienpusēju izbeigšanu, bet attiecībā uz pārējiem Vienošanās dalībniekiem (Pasūtītāju un Izpildītājiem) Vienošanās nezaudē spēku.
- 7. Nepārvarama vara
- 7.1. Neviena no pusēm nav atbildīga par savu saistību neizpildi, ja tā radusies nepārvaramas varas apstākļu dēļ. Ar nepārvaramas varas apstākļiem saprot dabas katastrofas, karu un jebkura rakstura kara operācijas, blokādi, embargo, epidēmijas, izmaiņas normatīvajos aktos, valdības lēmumus un citus ārkārtas apstākļus, kurus puses nevarēja paredzēt Vienošanās izpildes laikā. Par šādu apstākļu iestāšanos 5 (piecu) dienu laikā tiek paziņots otrai pusei.

20